ช่วง3-4 เดือน หลังๆมาจนปัจจุบัน รู้สึกว่าตัวเองไม่ค่อยมีความรู้สึก บางทีก็ไม่รู้สึกอะไรเลย มีแต่ความว่างเปล่า พยายามหากิจกรรมหลายๆอย่างทำ เช่น ดูหนัง ออกไปกินข้าว พบปะเพื่อน พยายามไม่อยู่คนเดียว แต่ก็ไม่มีความรู้สึกว่าสนุก หรือมีความสุขเหมือนที่เคยเป็นเลยค่ะ คือมันไม่รู้สึกอะไรเลย ไม่รู้สึกว่าเศร้า ไม่รู้สึกว่าเสียใจ ดีใจ หลายๆครั้งต้องแกล้งหัวเราะทำให้คนรอบข้างเห็นว่าเราปกติดี มีความสุข เศร้าได้ ร้องไห้บ้าง แต่จริงมันไม่มีความรู้สึกอะไรเลย การกระทำหลังที่ผ่านมาคือการแสดงหมด บางทีก็เหนื่อยหมดแรงเหมือนกับว่าเราแสดงละครทั้งวัน- อาการแบบนี้จะมีผลต่อการเข้าสังคมไหมคะ? เพราะตอนนี้อายุแค่ 19 เองค่ะ-อาการที่เกิดขึ้นในตอนนี้ ในอนาคตจะมีความรุนแรงของอาการเพิ่มขึ้นไหมคะ?
 supi srอาการของยังไม่เข้ากับการเป็นโรคซึมเศร้าครับ แค่ความรู้สึกไม่รื่นเริงกับชีวิต ซึ่งควรหาสาเหตุจริงๆ เหมือนกับภูเขาน้ำแข็งโผล่ให้เห็นนิดเดียวแต่ปัญหา ความเครียด วิตกกังวลซ่อนไว้มีอีกมาก ทำให้อารมณ์ ไม่อยากมีความรู้สึกกับสิ่งแวดล้อมต่างๆ อาจเกิดจากการเปลี่ยนแปลงสารเคมีในสมอง เช่น เมลานิน โดปามีน หรือเกี่ยวกับฮอร์โมน ก่อนหรือหลังมี ปจด ไทรอยด์ ก็ได้ครับ-อาการนี้ คงไม่มีผลกับการเข้าสังคม ถ้ายังอยากจะเข้าอยู่-อนาคตจะรุนแรงหรือไม่ขึ้นกับสาเหตุของอาการนี้ก่อนครับ ถึงจะบอกได้ว่า จะพัฒนารุนแรงได้หรือไม่ แต่โดยทั่วไป คนไข้ส่วนใหญ่เกิดจากความสับสนในชีวิต ไม่สามารถพัฒนาปรับตัวกับสิ่งแวดล้อมที่เปลี่ยนแปลงไปอย่างรวดเร็วมากกว่า ถ้าสามารถปรับตัวได้ก็คงไม่มีปัญหาอะไร ที่สำคัญต้องไม่หลงไปใช้ยา ส่ิงเสพติด รวมทั้งเหล้าบุหรี่ เพื่อช่วยให้อารมณ์สนุกสนานกลับมาเป็นอันขาดคำแนะนำ ควรออกกำลังกาย เล่นกีฬาพักผ่อนสม่ำเสมอ นั่งสมาธิ หรือไปวัดฟังเทศน์ ฟังธรรมทำให้จิตใจสงบ หาทางทำกิจกรรมบำเพ็ญประโยชน์ การได้ช่วยเหลือผู้อื่นจะเป็นยาทีรักษาอาการแบบนี้ได้ดี จะเกิดความรู้สึกที่ดี รู้สึกว่าตัวเรามีค่า ไม่ไร้ค่าเสียทีเดียว ถ้าอาการไม่ดีขึ้นควรไปพบแพทย์เพื่อตรวจร่่างกาย ตรวจไทรยอด์ เพื่อหาสาเหตุจากโรคทางฝ่ายกายก่อน นอกจากไทรอยด์แล้ว อาจมี โรคพวกพาร์กินสัน โรคระดับฮอร์โมนเพศต่ำ โรคโลหิตจาง เสียก่อน และถ้าไม่มีปัญหา แล้วจึงค่อยไปปรึกษาจิตแพทย์ จะเป็นทางออกที่ดีที่สุดครับ-